Eron agar Iroq Kurdistoni Bag‘doddan mustaqil bo‘lsa, u bilan chegarasini yopishga va’da berdi. Bu, shuningdek, Tehronda muxtoriyat bilan mavjud bo‘lgan kelishuvlarning qayta ko‘rib chiqilishiga olib keladi. Bu haqda “RIA Novosti” axborot agentligi xabar bermoqda. “Kurdistonning Iroq markaziy hukumatidan ajralishi umumiy chegaradagi barcha chegara o‘tishlarining yopilishini anglatadi”, deb aytgan Eron oliy xavfsizlik kengashi kotibi Ali Shamhaniy. Uning aytishicha, Eron “yagona Iroqnigina” tan oladi. Iroq Kurdistoni hukumati markaziy hukumatning fikrini inobatga olmay, 25 sentabrda Iroqdan mustaqil bo‘lish bo‘yicha referendum o‘tkazishni belgilagan. Bag‘dodda referendum o‘tkazilishi noqonuniy deb hisoblanmoqda.